पाएं अपने शहर की ताज़ा ख़बरें और फ्री ई-पेपरडाउनलोड करें
फलासिया पंचायत समिति मुख्यालय पर बुधवार को प्रशासन ने ग्राहकों को दुकान के अंदर घुसा कर रेड अलर्ट जन अनुशासन पखवाड़े के नियमों को तोड़ने वाले एक कपड़ा व्यापारी की दुकान को सीज करते हुए दस हजार रुपए जुर्माना लगाया। झाड़ोल नायब तहसीलदार सुरेश मेहता ने बताया कि बुधवार को फलासिया थाने से पुलिस ने कस्बा मुख्यालय पर एक कपड़ा व्यापारी के लगातार कोविड गाइडलाइन की धज्जियां उड़ाते हुए नियम विरुद्ध ग्राहकों को दुकान के अंदर घुसा व्यवसाय करने की शिकायत मिली।
नायब तहसीलदार मय टीम के बुधवार दोपहर कमलेश कुमार पुत्र सुंदरलाल जैन की दुकान पर पहुंचे। दुकान के शटर पर ताला लगा हुआ था, लेकिन घर के परिसर में ही दुकान होने से घर के अंदर से भी एक दरवाजा दुकान मे जाने के लिए था। इसी दरवाजे से लगभग दो दर्जन ग्राहकों को दुकान में बिठा व्यापारी व उसके परिजन कपड़े बेच रहे थे। इस पर दस हजार रुपए का जुर्माना लगाकर दुकान को सीज कर दिया। कार्रवाई में फलासिया एएसआई जग्गालाल मय जाप्ता, प्रशासनिक टीम में लिपिक धर्मेंद्र माली, प्रभुलाल शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn